Rikunarita-ORG/Wikinium huggingface dataset:
# Россини, Джоаккино

| Джоаккино Антонио Россини |
| --- |
| итал. Gioachino Antonio Rossini |
|  |
| Иумæйаг информаци |
| Гуырæн ном | итал. Gioachino Antonio Rossini |
| Райгуырды датæ | 1792-æм азы 29 февралы(1792-02-29)[…] |
| Райгуырæны бынат | * Пезаро, Папæйы облæст[d]
 |
| Мæлæты датæ | 1868-æм азы 13 ноябры(1868-11-13)[…] (76 азы) |
| Мæлæты бынат | * Пасси[d], Дыккаг импери[d]
 |
| Ныгæныны бынат | * Сантæ-Крочейы базиликæ[d]
 |
| Бæстæ | * Италийы къаролад
* Папæйы облæст[d]
 |
| Професситæ | композитор |
| Сфæлдыстады азтæ | 1810 —  |
| Инструменттæ | виолончель[d] |
| Жанртæ | оперæ, кантатæ[d] æмæ классикон музыкæ[d] |
| Хорзæхтæ |    |
| Автограф |
|  |
|  Викикъæбицы медиа |

**Джоакки́но Анто́нио Росси́ни** (итал. Gioachino Antonio Rossini; 1792—1868) уыди италиаг композитор, динон æмæ камерон музыкæйы, стæй 39 оперæйы автор.

## Цардафыст

Россини райгуырдис 1792-æм азы 29 февралы итайлаг сахар Пезаройы. Йæ ныййарджытæ уыдысты музыканттæ (фыд уыди трубач æмæ валторнист, мад та — зарæггæнæг). Йæ сабибонтæй Джоакино ахуыр кодта зарын, стæй чембало æмæ скрипкæйыл цæгъдын, касти музыкæйы теори. Рæсугъд хъæлæсы хицау уæвгæйæ сывæллон зарыди аргъуаны хорты, оперон театры та уыди хоры дирижер æмæ аккомпаниатор. 1806–1810-æм азты Россини ахуыр кодта музыкæ Болоньяйы музыкалон лицейы. Уым йæ ахуыргæнджытæ уыдысты В. Каведаньи (виолончель) æмæ С. Маттеи (контрапункт).

1806-æм азæй Россини уыди Болоньяйы филармонион академийы уæнг.

Йæ фыццаг оперæ («Вексель на брак») композитор ныффыста 1810-æм азы. Дарддæры азты Джоакино иудадзыг фыста оперæтæ Венецийы æмæ Миланы театртæн.

Лицей каст фæуынæй 6 азы куы рацыди (1816 аз), уæд Россини ныффыста (20 бонмæ) йæ зындгонддæр уацмыс — оперæ «Сивильяйы хилдасæг», Бомаршейы пьесæмæ гæсгæ.

1821-æм азы Россини ракуырдта зарæггæнæг Изабеллæ Кольбаны. 1823-æм азы Лондоны Къаролы театры директоры хуындмæ гæсгæ композитор араст ис Стыр Британимæ. Уым ын фондзмæйон куыстæн фыстой 7000 фунт стерлингы бæрцæн мызд.

1824-æм азы Россини сси Парижы Итайлаг театры директор.

1829-æм азы Россини раздæхти Болоньямæ. Фæлæ 1830-æм азы ноябры ногæй цæуы Парижмæ.

1836–1855 азты композитор царди Болоньяйы æмæ Флоренцийы, разамынд лæвæрдта Болоньяйы музыкалон лицейæн.

1845-æм азы фæзиан йæ фыццаг ус. Дыууæ азы фæстæ Россини ракуырдта Олимпия Пелиссьейы. 1855-æм азы музыкант æрбынат кодта Парижы. Йæ хæдзар сси сахары зындгонддæр музыкалон салонтæй иу.
Джоакино Россини фæзиан 1868-æм азы 13 ноябры Парижмæ хæстæг сахар Пассийы. 1887-æм азы йæ марды буар раластой Флоренцимæ æмæ уым баныгæдтой.

Россинийы ном хæссы, йæ ныстуанмæ гæсгæ йæ райгуырæн сахары кæй сарæзтой, уыцы консерватори.

## Фиппаинæгтæ